خباب مولی عتبہ

خباب مولی عتبہ غزوہ بدر میں شامل ہونے والے صحابہ میں شامل ہیں۔
 نام و نسب 
خباب نام، ابویحییٰ کنیت ،خباب بنو نوفل بن عبد مناف کے حلیف اور مشہور صحابی عتبہ بن غزوان کے غلام تھے۔ اپنے آقا کے ساتھ بدر میں شریک ہوئے ان کی کوئی اولاد نہ تھی اسد الغابہ ،مؤلف: أبو الحسن عز الدين ابن الاثير الناشر: دار الفكر بيروت
 اسلام و ہجرت 
ان کے اسلام کا زمانہ متعین نہیں،لیکن قیاس ہے کہ اپنے آقا عتبہ بن غزوان کے ساتھ مشرف باسلام ہوئے ہوں گے، عتبہ قدیم الاسلام تھے، انھی کے ساتھ انھوں نے ہجرت کی، آنحضرت ﷺ نے ان میں اور تمیم کے غلام خراش بن الصمہ میں مواخاۃ کرادی۔

 غزوات 
مدینہ آنے کے بعد سب سے پہلے بدرعظمیٰ میں شریک ہوئے، پھر غزوہ احد ، غزوہ خندق اور جملہ غزوات میں شریک رہے۔طبقات ابن سعدجزء3،ق1:382و383
 وفات 
 19ھ میں مدینہ میں وفات پائی اس وقت 50 سال عمر تھی ان کی نماز جنازہ خلیفہ مسلمین عمر فاروق رضی اللہ تعالیٰ عنہ نے پڑھائی تاريخ الاسلام ووفيات المشاہير والاعلام۔
تاليف: شمس الدين محمد بن احمد بن عثمان الذهبی،دار النشر: دار الكتاب العربی۔ لبنان، بيروت۔
 حوالہ جات 

زمرہ:640ء کی وفیات
زمرہ:اصحاب بدر